**Biografi**

**Milot KRASNIQI** është prokuror në Prokurorinë Speciale të Republikës së Kosovës (PSRK), Departamenti për Hetimin e Korrupsionit dhe Krimit Financiar.

Në muajin Mars 2024 është zgjedhur anëtar i Këshillit Prokurorial të Kosovës (KPK) nga radhët e Prokurorisë Speciale.

Funksionin e prokurorit e ushtron nga viti 2016, kur ishte dekretuar prokuror dhe ishte caktuar që të shërbejë në Prokurorinë Themelore në Prizren. Në vitin 2020 ishte avancuar në detyrë duke kaluar nga Prokuroria Themelore në Prizren në Prokurorinë Speciale.

Studimet themelore i ka kryer në Fakultetin Juridike në UP, më 2009, më pas ato Master më 2011, si dhe studimet e doktoratës në shkenca juridike-penale më 2020, kur me sukses të dalluar kishte mbrojtur disertacionin e doktoratës me temë *“Ndërmjetësimi si mënyrë alternative e zgjidhjes së çështjes penale”* duke e fituar titullin “*Doktor i shkencave juridike - penale”.* Më 2013 nga Qeveria e Republikës së Turqisë, i është ndarë bursë për studime të doktoratës në Universitetin “Hacettepe” në Ankara.

Për arritje të shkëlqyeshme në studime, më 2009 nga Rektori i Universitetit të Prishtinës i ishte dhënë çmimi *“Student i dalluar”* si dhe kishte qenë bursist i rregullt në të dy nivelet e studimeve. Në një mandat nga viti 2008 - 2010 ka qenë anëtar i Këshillit të Studentëve të Fakultetit Juridik si dhe Anëtar i Këshillit të Fakultetit Juridik nga radhët e studentëve.

Karrierën profesionale e ka nisur më 2010, në detyrën e Zyrtarit ligjor në Ministrinë e Kulturës, Rinisë dhe Sportit, më pas ishte punësuar në Agjencinë Kundër Korrupsionit (AKK), tani Agjencia për Parandalimin e Korrupsionit (APK) më 2012 në pozitën e Këshilltarit ligjor, detyrë të cilën e kishte ushtruar deri në zgjedhjen dhe dekretimin si prokuror i shtetit më 2016.

Gjatë përvojës dhe angazhimeve profesionale, ka ndjekur një mori trajnimesh profesionale vendore, regjionale dhe ndërkombëtare, konferenca shkencore si dhe nisma të tjera nga fusha akademike dhe juridike-penale.

Në vitin 2022 është emëruar përfaqësues i Republikës së Kosovës në projektin e Eurojust në Hagë **“ËB Crime Just Project”** (Ëestern Balkan Partners) 2022-2026.

Ka të publikuara disa punime shkencore të natyrës juridike-penale në revista ndërkombëtare si dhe është i angazhuar si profesor në një kolegj privat të arsimit të lartë në vend.

Përveç gjuhës amtare, e flet dhe shkruan gjuhën angleze.

Jeton dhe vepron në Prishtinë.

Kontakti:

Tel:038 200 66 816

e-mail: [milot.krasniqi@rks-psh.org](mailto:milot.krasniqi@rks-psh.org)

Ëeb:<https://prokuroria-rks.org/>